Huangjiu

Huangjiu (kinesisk: 黄酒, «gul vin») er en tradisjonelt svært betydelig gruppe av kinesiske udestillerte viner, vanligvis basert på ris.Jiu er den generiske term for alkoholholdige drikker på kinesisk. Alkoholgehalten ligger som regel like under 20 prosent. Huangjiu drikkes som regel oppvarmet, men kan også drikkes kaldt.

Den mest kjente vinen av denne typen i dag er den fra Shaoxing og omegn i provinsen Zhejiang, såkalt Shaoxingjiu. Dyrere varianter av Huangjiu er årgangsviner lagret i titalls år. Disse lagrede viner knytter som regel an til en eldre tradisjon som gikk ut på at man skulle grave ned en krukke god vin i marken ved en datters fødsel, og så grave den opp og drikke den ved hennes bryllup.

Billigere varianter av huangjiu benyttes som matlagingsvin og selges også ofte under navnet Jiafanjiu (加饭酒, «tilsette-mat-vin»).

Huangjiu produseres også i Taiwan.

Noter

Kategori:Kinesisk mat
Kategori:Alkoholholdige drikker